
 86  DR 30.10.2014 

 
Selepas pertemuan dan perbincangan dengan penduduk di kampung tersebut, 

mereka amat berharap agar Kementerian Kebudayaan dan Pelancongan dapat membantu 
dan menunaikan harapan mereka iaitu memperoleh dan memelihara tanah ini sebagai 
tanah warisan negara. Saya berharap Kampung Tai Lee yang merupakan salah satu 
penempatan kaum India yang tertua di Ipoh seharusnya diberikan pertimbangan yang wajar 
dan diiktiraf oleh kerajaan sebagai tanah warisan mengikut Akta Warisan.   

Selain daripada itu, saya pohon agar kerajaan mengambil tindakan untuk 
menghentikan cadangan pembinaan semula Vivekananda Ashram di Brickfields, Kuala 
Lumpur. Ashram ini juga berusia lebih daripada 100 tahun dan diklasifikasikan sebagai 
kategori dua heritage building oleh Dewan Bandaraya Kuala Lumpur yang digazet dalam 

pelan struktur pada tahun 2004. 

Tuan Yang di-Pertua, pada 15 Oktober 2014, saya telah menganjurkan satu sesi 
perbincangan meja bulat atau Round-table Conferences on Arms Trade Treaty, dengan 
izin, dan dihadiri oleh sebilangan Ahli-ahli Parlimen di Dewan yang mulia ini. Tujuan 
perbincangan tersebut adalah untuk memberi penerangan dan membawa isu Perjanjian 
Perdagangan Senjata, Arms Trade Treaty yang telah ditandatangani oleh kerajaan pada 26 
September 2013 di General Assembly of the United Nations di New York. 

Akan tetapi, sehingga hari ini, Kerajaan Malaysia masih belum mengambil langkah 
yang seterusnya untuk meratifikasikan perjanjian antarabangsa tersebut yang kini telah 
diratifikasikan oleh 50 buah negara asing yang lain pada setakat 25 September 2014. 
Perjanjian ini akan dikuatkuasakan mulai 25 Disember 2014 kerana terdapat lebih daripada 
50 daripada 119 buah negara yang telah meratifikasikan perjanjian tersebut. 

Tuan Yang di-Pertua, tujuan utama Perjanjian Perdagangan Senjata atau Arms 
Trade Treaty adalah untuk mencegah dan membasmi perdagangan haram dalam senjata 
konvensional dan juga untuk menghalang pemindahan mereka kepada pasaran haram.  
Saya percaya, penguatkuasaan undang-undang pencegahan perdagangan haram senjata 
konvensional amat diperlukan di negara kita. Daripada sesi perbincangan meja bulat 
tersebut, saya telah difahamkan bahawa senjata pistol kini adalah dipasang dengan 
mikrocip yang dapat mengesan dan memberi maklumat tentang pembuatan dan pemilikan 
senjata-senjata tersebut. 

Oleh yang demikian, ia adalah bukan susah buat masa ini untuk mengesan 
pembuat dan pemilikan senjata tersebut. Saya percaya, Perjanjian Perdagangan Senjata 
atau ATT yang kuat dan berkesan akan menyelamatkan nyawa, mencegah pencabulan hak 
asasi dan juga melindungi kehidupan orang di seluruh dunia. 

Tuan Yang di-Pertua, perjanjian tersebut memberi pengiktirafan hak berdaulat 
kepada mana-mana negara untuk mengawal selia dan mengawal senjata-senjata secara 
eksklusif dalam wilayahnya menurut sistem undang-undang atau perlembagaannya sendiri.  
Oleh yang demikian, kedaulatan negara adalah terpelihara dan terjamin dalam perjanjian 
tersebut.   

Menteri di Jabatan Perdana Menteri iaitu Yang Berhormat Batang Sadong telah 
mengatakan bahawa Kerajaan Malaysia memang memberi sokongan yang kuat kepada 
perjanjian ini semasa beliau menghadiri 35th Annual Forum of Member of Parliament for 
Global Action di Bogota, Colombia pada 19 Disember 2013. 

Oleh yang demikian, saya amat berharap Kerajaan Malaysia mengambil langkah 
yang secepat mungkin untuk meratifikasi Perjanjian Perdagangan Senjata, ATT tersebut 
agar kita tidak terpinggir daripada arus perubahan politik dunia. 

Timbalan Yang di-Pertua [Datuk Haji Ismail bin Haji Mohamed Said]:  Ya, 

Yang Berhormat Ipoh Timur. 

Tuan Su Keong Siong [Ipoh Timur]: Isu yang terakhir. Tuan Yang di-Pertua, di 

dalam Belanjawan 2015, strategi ketujuh yang diumumkan oleh Yang Amat Berhormat 
Pekan adalah mensejahterakan rakyat dan salah satu cadangannya dalam strategi ini 
adalah untuk mempertingkatkan sistem pengangkutan awam. Saya amat tertarik kepada 
pengumuman bahawa perkhidmatan Electric Train Service (ETS) dari Ipoh ke Butterworth 
akan mula beroperasi pada April 2015. Saya mengalu-alukan pengumuman perkhidmatan 



Selepas pertemuan dan perbincangan dengan penduduk di kampung tersebut, mereka amat berharap agar Kementerian Kebudayaan dan Pelancongan dapat membantu dan menunaikan harapan mereka iaitu memperoleh dan memelihara tanah ini sebagai tanah warisan negara. Saya berharap Kampung Tai Lee yang merupakan salah satu penempatan kaum India yang tertua di Ipoh seharusnya diberikan pertimbangan yang wajar dan diiktiraf oleh kerajaan sebagai tanah warisan mengikut Akta Warisan. Selain daripada itu, saya pohon agar kerajaan mengambil tindakan untuk menghentikan cadangan pembinaan semula Vivekananda Ashram di Brickfields, Kuala Lumpur. Ashram ini juga berusia lebih daripada 100 tahun dan diklasifikasikan sebagai kategori dua heritage building oleh Dewan Bandaraya Kuala Lumpur yang digazet dalam. pelan struktur pada tahun 2004. Tuan Yang di-Pertua, pada 15 Oktober 2014, saya telah menganjurkan satu sesi perbincangan meja bulat atau Round-table Conferences on Arms Trade Treaty, dengan izin, dan dihadiri oleh sebilangan Ahli-ahli Parlimen di Dewan yang mulia ini. Tujuan perbincangan tersebut adalah untuk memberi penerangan dan membawa isu Perjanjian Perdagangan Senjata, Arms Trade Treaty yang telah ditandatangani oleh kerajaan pada 26 September 2013 di General Assembly of the United Nations di New York. Akan tetapi, sehingga hari ini, Kerajaan Malaysia masih belum mengambil langkah yang seterusnya untuk meratifikasikan perjanjian antarabangsa tersebut yang kini telah diratifikasikan oleh 50 buah negara asing yang lain pada setakat 25 September 2014. Perjanjian ini akan dikuatkuasakan mulai 25 Disember 2014 kerana terdapat lebih daripada 50 daripada 119 buah negara yang telah meratifikasikan perjanjian tersebut. Tuan Yang di-Pertua, tujuan utama Perjanjian Perdagangan Senjata atau Arms Trade Treaty adalah untuk mencegah dan membasmi perdagangan haram dalam senjata konvensional dan juga untuk menghalang pemindahan mereka kepada pasaran haram. Saya percaya, penguatkuasaan undang-undang pencegahan perdagangan haram senjata konvensional amat diperlukan di negara kita. Daripada sesi perbincangan meja bulat tersebut, saya telah difahamkan bahawa senjata pistol kini adalah dipasang dengan mikrocip yang dapat mengesan dan memberi maklumat tentang pembuatan dan pemilikan senjata-senjata tersebut. Oleh yang demikian, ia adalah bukan susah buat masa ini untuk mengesan pembuat dan pemilikan senjata tersebut. Saya percaya, Perjanjian Perdagangan Senjata atau ATT yang kuat dan berkesan akan menyelamatkan nyawa, mencegah pencabulan hak asasi dan juga melindungi kehidupan orang di seluruh dunia. Tuan Yang di-Pertua, perjanjian tersebut memberi pengiktirafan hak berdaulat kepada mana-mana negara untuk mengawal selia dan mengawal senjata-senjata secara eksklusif dalam wilayahnya menurut sistem undang-undang atau perlembagaannya sendiri. Oleh yang demikian, kedaulatan negara adalah terpelihara dan terjamin dalam perjanjian tersebut. Menteri di Jabatan Perdana Menteri iaitu Yang Berhormat Batang Sadong telah mengatakan bahawa Kerajaan Malaysia memang memberi sokongan yang kuat kepada perjanjian ini semasa beliau menghadiri 35th Annual Forum of Member of Parliament for Global Action di Bogota, Colombia pada 19 Disember 2013. Oleh yang demikian, saya amat berharap Kerajaan Malaysia mengambil langkah yang secepat mungkin untuk meratifikasi Perjanjian Perdagangan Senjata, ATT tersebut agar kita tidak terpinggir daripada arus perubahan politik dunia. Timbalan Yang di-Pertua [Datuk Haji Ismail bin Haji Mohamed Said]: Ya, Yang Berhormat Ipoh Timur. Tuan Su Keong Siong [Ipoh Timur]: Isu yang terakhir. Tuan Yang di-Pertua, di. dalam Belanjawan 2015, strategi ketujuh yang diumumkan oleh Yang Amat Berhormat Pekan adalah mensejahterakan rakyat dan salah satu cadangannya dalam strategi ini adalah untuk mempertingkatkan sistem pengangkutan awam. Saya amat tertarik kepada pengumuman bahawa perkhidmatan Electric Train Service (ETS) dari Ipoh ke Butterworth akan mula beroperasi pada April 2015. Saya mengalu-alukan pengumuman perkhidmatan.